stanford-oval/wikipedia huggingface dataset:
Daniel Alm

Daniel Alm (s. 15. joulukuuta 1971) on ruotsalainen helluntailainen pastori ja kirjailija. Daniel Alm on toiminut vuodesta 2016 lähtien Pingst – fria församlingar i samverkan -järjestön johtajana sekä Västeråsin helluntaiseurakunnan johtajana vuodesta 2006. Alm on myös kirjoittanut useita kristillisiä kirjoja. Alm on erityisesti panostanut paikallisseurakuntien toimintaan.
Teokset

Alla kan be, 2022
Tungotal tänkande tjänande, 2019,   ISBN 978-91-7387-8432
Kallad, bekräftad, överlåten, 2018,  ISBN 978-91-7387-6650
Till uppbyggelse, 2016,   ISBN 978-91-8824-7148
Andens frukter och gåvor, 2013,  ISBN 978-91-7866-8878
Praktisk kristendom - visdom från Jakobs brev i Nya Testamentet, 2012,  ISBN 978-91-8693-5320
Privat kyrka - orka bry sig om gemenskap, 2010,  ISBN 978-91-8585-3878
Aiheesta muualla

Daniel Almin verkkosivut
Cécile Vogt-Mugnier

Cécile Vogt-Mugnier ja hänen miehensä Oskar Vogt
Augustine Marie Cécile Vogt-Mugnier (27. maaliskuuta 1875 Annecy – 4. toukokuuta 1962 Cambridge) oli ranskalainen neurologi, joka loi tieteellisen uransa enimmäkseen Saksassa.
Vogt-Mugnier aloitti lääketieteen opiskelun Pariisissa 18-vuotiaana. Hän tapasi vuonna 1899 Oskar Vogtin, jonka kanssa meni naimisiin ja muutti Berliiniin. Vogt-Mugnier sai Pariisissa tohtorin arvon väitöskirjalla neuroanatomiasta vuonna 1900. Hän perusti miehensä kanssa Berliiniin Neurobiologisches Laboratoriumin, jota pidetään maailman ensimmäisenä aivotutkimukselle omistettuna erikoisinstituuttina. Vuonna 1931 Neurobiologisches Laboratorium yhdistettiin Berlin-Buchin Kaiser Wilhelm -instituuttiin. Vogt-Mugnier lähti miehensä kanssa Berliinistä kansallissosialistien noustua valtaan. Pariskunta kuitenkin jatkoi työtään vuodesta 1937 lähtien yksityisessä Institut für Hirnforschung und Allgemeine Biologiessa Titisee-Neustadtissa. Pariskunta kuului Gustav Krupp von Bohlen und Halbachin ystäviin ja sai tämän suojelun turvin jatkaa työskentelyään natsi-Saksassa.
Vogt-Mugnier teki miehensä kanssa merkittäviä havaintoja neuroanatomian ja neuropatologian aloilla. Heidän työnsä keskittyi pitkälti kliiniseen ja vertailevaan neuroanatomiaan, nisäkkäiden aivojen Reizphysiologien ("ärsykefysiologian") tutkimukseen sekä evoluutiobiologiaan pohjautuneeseen geenitutkimukseen. Vuodesta 1924 Vogt-Mugnier toimitti miehensä kanssa lehteä Journal für Psychologie und Neurologie, jonka uudeksi nimeksi tuli vuonna 1954 Journal für Hirnforschung. Hän kuului vuodesta 1932 Saksan tiedeakatemiaan ja sai vuonna 1950 Itä-Saksan kansallispalkinnon. Vogt-Mugnier oli kolmetoista kertaa ehdolla lääketieteen Nobel-palkinnon saajaksi. Hän sai kunniatohtorin arvot Albert-Ludwigs-Universität Freiburgista, Jenan yliopistosta ja Humboldt-yliopistosta.
Vogt-Mugnier sai ennen Oskar Vogtin tapaamista Claire-nimisen tyttären. Pariskunnan avioliitosta syntyivät tyttäret Marthe ja Marguerite Vogt, jotka vanhempiensa tavoin tulivat tunnetuiksi tieteellisistä ansioistaan. Vogt-Mugnier muutti miehensä kuoltua Marthe-tyttärensä luo Cambridgeen.
Cédia Brault

Cédia Brault (4. tammikuuta 1894 Sainte-Martine, Québec – 27. kesäkuuta 1972 Montreal) oli kanadalainen oopperalaulaja, äänialaltaan mezzosopraano. Hän opiskeli laulamista Céline Marierin ja Salvator Issaurelin johdolla sekä harmoniaa Rodolphe Mathieun johdolla. Hän teki debyyttinsä vuonna 1918 tenori Victor Desautelsin kanssa Carmen-oopperan nimiroolissa. Vuonna 1920 Brault meni naimisiin Desaultesin kanssa.
Carmenin rooli oli myös Braultin viimeinen rooli vuonna 1939.
Brault esiintyi Guillaume Couturen Jean le Précurseurin kantaesityksessä ja oli yksi ensimmäisistä Kanadassa Maurice Ravelin, Alfredo Casellan ja Darius Milhaudin teoksia esittäneistä. Hän myös esitti ensimmäistä kertaa Kanadassa Léo-Pol Morinin teoksen Chants de sacrifice ja Claude Debussyn teoksen Proses lyriques. Ravel antoi suosiollisen palautteen vuonna 1928 Braultin tulkinnasta hänen teoksestaan Chansons madécasses.
Cecil Taylor

| Cecil Taylor |
| --- | --- |

Henkilötiedot
Syntynyt: 25. maaliskuuta 1929 New York, Yhdysvallat
Kuollut: 5. huhtikuuta 2018 (89 vuotta)
Ammatti:  muusikko, säveltäjä
Muusikko
Aktiivisena:  1958–2008
Tyylilajit:  jazz, free jazz
Soittimet:  piano
Levy-yhtiöt:  Blue Note, Cadence Jazz Records, Candid Records, Enja Records, Transition Records (käännä suomeksi) ja FMP/Free Music Production (käännä suomeksi) 
Aiheesta muualla
www.cecil-taylor.com
  [ Muokkaa Wikidatassa ] [ ohje ]  
Cecil Taylor
Cecil Taylor (25. maaliskuuta 1929 Long Island City, Queens, New York, Yhdysvallat – 5. huhtikuuta 2018) oli atonaalista free jazzia säveltänyt ja esittänyt virtuoosimainen pianisti. Hän oli saksofonisti Ornette Colemanin ohella merkittävin free jazzin varhainen kehittäjä.
Taylor kasvoi musikaaliseen perheeseen ja tutustui jo nuorena muun muassa Louis Armstrongin, Bessie Smithin, Billie Holidayn, Ella Fitzgeraldin ja Erroll Garnerin musiikkiin. Suuren vaikutuksen häneen tekivät etenkin Duke Ellington ja Fats Waller. Myöhemmin Taylor sai vaikutteita muun muassa Bud Powellilta, Charles Mingusilta, Thelonious Monkilta ja Horace Silveriltä ja piti jo varhain atonaalisuutta aivan luonnollisena asiana.
Ura

Vuodet 1951–1955 Taylor opiskeli Uuden Englannin musiikkikonservatoriossa, jossa perehtyi ”vakaviin” atonaalisen musiikin klassikoihin Schönbergiin, Weberniin ja Bergiin sekä muun muassa Bartókiin ja Stravinskiin. Näihin aikoihin Taylor alkoi johtaa omaa pientä kokoonpanoaan, johon kuului muun muassa Archie Shepp, ja esiintyi vuonna 1957 Newportin jazzfestivaaleilla. Samana vuonna ilmestyi ensilevy Jazz Advance, jonka kappaleista vielä puolet oli muiden käsialaa. Tämän jälkeen Taylor alkoi kulkea omaa tietään.[lähde? ]
1960- ja 1970-luvuilla Taylor ei kyennyt elättämään itseään omalla musiikillaan: hän ei tehnyt musiikkinsa suhteen pienimpiäkään kompromisseja. Hän työskenteli väliin muun muassa myyntimiehenä, kokkina ja tiskaajana sekä opetti yliopistoissa ja collegeissa. Käytännöllisesti jokainen Taylorin levy vuosina 1967–1977 (ja useat myöhemmätkin) äänitettiin Euroopassa. Hän perusti oman levy-yhtiön, joka julkaisi pari hänen levyään. Lopulta 1970-luvun lopulla ja 1980-luvulle tultaessa hän alkoi saada mainetta lähinnä Euroopan ja Japanin levymyyntinsä ansiosta. Etenkin Saksassa järjestettiin useina vuosina erityisiä Cecil Taylor -konserttisarjoja ja -viikkoja.[lähde? ]
1970- ja 1980-luvut olivat Taylorin tuotteliainta kautta.
Cecil Taylor vieraili Pori Jazzissa kvintetteineen 1976 ja trioineen 1990. Tampere Jazz Happeningissä häntä kuultiin 1982 Ron Mannin yhtyeen pianistina ja 1998 oman kvintettinsä kanssa, jolloin hän oli myös Raahen Rantajatsien pääesiintyjä. Turku Jazz -tapahtumassa hän vieraili 1984. Taylor esiintyi Helsingissä 1978, ja Helsingin juhlaviikoilla 1991 hän esiintyi kahtena iltana tanssija Hilppa Sjöströmin kanssa Vantaan Martinus-salissa.
Musiikki

Cecil Taylorin musiikki sai ristiriitaisen vastaanoton alusta lähtien. Ensikokemus saattaa olla hämmentävä: Taylor soittaa normaalisti 3–4 nuottia siinä missä muut jazzpianistit yhden, tyyli on täysin vapaa ja atonaalinen, ja maaniset, ryöppyävät sävellykset kestävät usein tunnin tai paljonkin yli.[lähde? ]
Taylorin musiikki on kuitenkin atonaalista aivan eri merkityksessä kuin edellä mainitun uudemman Wienin koulun musiikki: Schönberg oppilaineen kehitti dodekafonian säännöstön sävellysmetodiksi nimenomaan voittaakseen sävellajittomuuden ja uhkaavan anarkian ongelman: Taylorille atonaalisuus ei ole ongelma vaan musiikin luontainen elementti. Kun mitään ulkoa annettuja sääntöjä ei ole, Taylor on vapaa ilmaisemaan itseään juuri niin kuin haluaa. Musiikki onkin emotionaalisesti ja älyllisesti äärimmäisen tiheää ja täyteen ladattua,kenen mukaan? ei ”jazzia” sanan totutussa merkityksessä.[lähde? ]
Osittainen diskografia

Jazz Advance (1956)
The World of Cecil Taylor (1961)
Unit Structures (1966)
One Too Many Salty Swift And Not Goodbye (1978)
Historic Concerts (duetto Max Roachin kanssa) (1979)
It Is In The Brewing Luminous (1980)
The Eight (1981)
For Olim (1986)
Momentum Space (Dewey Redmanin ja Elvin Jonesin kanssa) (1999)
The Willisau Concert (2000)
Aiheesta muualla

Cecil Taylorin diskografia
Cecil Taylor Online Sessionography (Arkistoitu – Internet Archive)
Free Music Production -julkaisut
Cecil Taylorin muistokirjoitus Helsingin Sanomissa
Aiheesta muualla > Haastatteluja (englanniksi)

The Shape of Jazz to Come - Paneelikeskustelu 6. huhtikuuta 1964
being matter ignited... (Arkistoitu – Internet Archive) - Haastattelu 3. syyskuuta 1994
Cecil Taylor (Arkistoitu – Internet Archive) - Haastattelu tammikuulta 2000
Innovation, improvisation - Haastattelu 25. lokakuuta 2000
Mr. Taylor's Filibuster - Haastattelu 11. maaliskuuta 2004
A Fireside Chat With Cecil Taylor (Arkistoitu – Internet Archive)
Constance Wu

| Constance Wu |
| --- | --- |
 Constance Wu vuonna 2015.
Henkilötiedot
Syntynyt: 22. maaliskuuta 1982 (ikä 42) Richmond, Virginia, Yhdysvallat
Ammatti:  näyttelijä
Näyttelijä
Aktiivisena:  2006–
Merkittävät roolit:  Fresh Off the Boat
Aiheesta muualla
IMDb 
Constance Wu (s. 22. maaliskuuta 1982) on taiwanilais-yhdysvaltalainen näyttelijä. Hän aloitti uransa teatterissa ennen läpimurtoaan Jessica Huangin roolissa ABC:n komediasarjassa Fresh Off the Boat.  Wu nimitettiin yhdeksi maailman 100 vaikutusvaltaisimmista ihmisistä Time-lehden listauksessa vuonna 2017.
Varhainen elämä ja koulutus

Wu syntyi taiwanilaiseen maahanmuuttajaperheeseen Yhdysvaltain Virginian osavaltion Richmondissa, missä hän vietti myös nuoruutensa. Wu valmistui Douglas S. Freeman High School -koulusta ja esiintyi jo nuorena paikallisissa Henrico Teen Theater, HATTheatre ja Theater IV -teattereissa sekä Virginia Shakespeare -festivaaleilla. Hän pääsi esiintymään teatterissa myös New Yorkissa puolen vuoden ajan osana New Yorkin yliopiston ja Lee Strasberg Theatre & Film Instituten yhteistyöohjelmaa. Wu valmistui New Yorkin valtionyliopistosta ostopäällikkönä Teatteritaiteen konservatoriossa vuonna 2005. Yliopiston jälkeen Wu opiskeli psykolingvistiikkaa ja melkein osallistui Columbian yliopiston jatkokoulutukseen.
Wu on kertonut, että hänen isovanhempansa olivat erittäin köyhiä ja toimivat bambuyrittäjinä, eikä heillä ollut mahdollisuutta saada koulutusta, joten he eivät osanneet lukea tai kirjoittaa. Hänen isänsä oli Virginia Commonwealth Universityn biologian ja genetiikan professori ja hänen äitinsä oli tietokoneohjelmoija.
Hänellä on kolme sisarta, kaksi vanhempaa ja yksi nuorempi.
Ura

New Yorkissa Wulla oli rooleja lavalla ja elokuvissa. Hän teki debyyttinsä roolilla elokuvassa Stephanie Daley (2006). Hänellä oli myös myöhemmin rooleja elokuvissa Year of the Fish ja The Architect. Televisiossa hän esiintyi jaksossa Kova laki: Erikoisyksikkö, Torchwood ja Covert Affairs, ja hänellä oli myös rooli  ABC:n saippuaoopperassa One Life to Live vuonna 2007. Wu muutti Los Angelesiin vuonna 2010, missä hän osallistui Sound of My Voice -elokuvaan, jonka ohjasi Brit Marling.
Vuonna 2014 Wu sai pääroolin Randall Parkin rinnalla ABC:n komediasarjassa Fresh Off the Boat. Sarja sai ensi-iltansa vuonna 2015.
E! nimitti hänet televisiokauden 2014–2015 julkkistähdeksi. Vuonna 2015 Wu oli ehdolla Critics’ Choice Television -palkinnon saajaksi Best Actress -sarjassa sekä televisiokritiikkiyhdistys TCA -palkinnon henkilökohtaisesta saavutuksesta komediassa.
Vuonna 2014 Wu osallistui Sundancen käsikirjoittajien laboratorioon kahden kehittyvän Aasian ja Amerikan johtajan, Yung Changin ja Christopher Yogin, kanssa. Hän tunsi sen olevan ainutlaatuinen tilaisuus tukea aasialaisia ​​tarinoita.
Wu:lla oli johtava rooli vuonna 2015 tieteisfiktioelokuvassa Parallels. Vuonna 2017 hän esiintyi Hulu-antologia-sarjassa Dimension 404.
Aiheesta muualla

Kuvia tai muita tiedostoja aiheesta Constance Wu Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Constance Wu
Käännös suomeksi
Dhiraagu

Dhiraagu (divehiksi ދިރާގު) on Malediivien suurin ja myös ensimmäinen, vuonna 1988 perustettu tietoliikenneyhtiö. Se oli vuosiin 2004 ja 2005 asti ainoa Internet- ja GSM-palveluista vastaamaan lisensoitu yhtiö.
Yhtiön nimi on akronyymi sanoista Dhivehi Raajjeygé Gulhun (divehiksi ދިވެހިރާއްޖޭގެ ގުޅުން).
David Wilkie

David Wilkie, omakuva
David Wilkie (1785–1841) oli skotlantilainen taidemaalari. Hänen teoksistaan tunnetuimpia on Wellingtonin herttuan tilaama Chelsean henkivartiokaarti lukee Waterloo-sanomaa vuodelta 1822.
Aiheesta muualla

Kuvia tai muita tiedostoja aiheesta David Wilkie Wikimedia Commonsissa
David Whittaker

| David Whittaker> Henkilötiedot |
| --- | --- |
Syntynyt: 24. huhtikuuta 1957 (ikä 67)
Ammatti:  Pelisuunnittelija, säveltäjä, ohjelmoija
Muusikko
Tyylilajit:  elektroninen musiikki 
  [ Muokkaa Wikidatassa ] [ ohje ]  
David Whittaker (s. 24. huhtikuuta 1957) on tietokonepelimusiikin säveltäjä, jonka musiikki on erityisesti tullut tutuksi 1980-luvun ja 1990-luvun alun tietokonepeleistä. Whittaker aloitti uransa Commodore 64:llä vuonna 1983, ja hän teki musiikkia myös useimmille muille tuon ajan kotitietokoneille.
Whittakerin sävellyksiä on mm. Commodore Amigalle julkaistuissa peleissä Obliterator, Speedball I ja Shadow of the Beast I. Commodore 64:llä tunnetuimpia kappaleita ovat esimerkiksi musiikit peleistä Armageddon Man ja Glider Rider. Pelistä Lazy Jones puolestaan napattiin Whittakerin tekemä riffi Zombie Nation -yhtyeen listahittiin "Kernkraft 400".
Whittaker oli alun perin enemmänkin pelien ohjelmoija ja suunnittelija, mutta päätyi muusikoksi. Ensimmäiset vuodet hän ohjelmoi musiikin suoraan konekielellä käyttämättä mitään musiikkiohjelmaa. Whittakerin tuotanto pelimusiikin alalla 1980-luvun lopussa on hyvin laajaa, mikä johtuu siitä, että hän sai jatkuvasti uusia työtarjouksia, joita kaikkia hän ei edes ehtinyt ottaa vastaan. Amigan Whittaker otti mielihyvin vastaan sen Paula-piirin ääniominaisuuksien takia, mutta hän käytti useimmissa Amigan peleissään samoja soitinääniä, joista Whittakerin Amiga-musiikin tunnistaa helposti. Peliin Shadow of the Beast Whittakerilta pyydettiin erityisen hyvää musiikkia, ja hän valitsi siihen myös soitinäänet huolellisemmin.
Whittaker työskentelee edelleen peliteollisuuden parissa, muttei sävellä enää pelimusiikkia, vaan työskentelee ääniefektien ja puheen alalla. Hän sanoo, että muut osaavat tehdä musiikkia paremmin, ja on omien sanojensa mukaan yllättynyt, että hänet muistetaan tietokoneharrastajien keskuudessa edelleen.
Aiheesta muualla

UnExoticA-pelimusiikkikokoelman profiili Whittakerista
Profiili MobyGamesissä (englanniksi)
David Whittaker VGMdb-sivustolla (englanniksi)
Dansk Melodi Grand Prix 2004

| Eurovision laulukilpailu 2004  Tanskan euroviisukarsinta> Dansk Melodi Grand Prix 2004 |
| --- | --- |
Päivämäärä:  7. helmikuuta 2004
Tapahtumapaikat:  Atletion-areena, Aarhus
Juontaja(t):  Natasja Crone Peter Mygind
Voittaja:  Tomas Thordarson ”Sig det' løgn”
Tanska Eurovision laulukilpailussa Virallinen verkkosivusto 
 ◄ 2002  2005 ► 
Dansk Melodi Grand Prix 2004 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2004. Kilpailu pidettiin avoimena sävellyskilpailuna, johon lähetettiin 315 kappaletta. Lähetetyistä ehdotuksista valittiin kymmenen finalistia. Finaalikappaleiden nimet ja tekijät julkaistiin 22. joulukuuta ja esittäjät 8. tammikuuta.
Finaali pidettiin 7. helmikuuta Atletion-areenalla Aarhusissa. Finaali pidettiin kaksikierroksisena. Ensimmäisellä kierroksella puhelinäänestäjät äänestivät viisi kappaletta toiselle kierrokselle. Toisella kierroksella voittaja valittiin puhelinäänestyksellä siten, että neljän Tanskan alueen puhelinäänten ja koko maan tekstiviestiäänten tulokset muutettiin pisteiksi kaavalla 12-10-8-6-4. Kilpailun voitti Tomas Thordarson kappaleella "Sig det' løgn", joka käännettiin kansainvälistä Eurovision laulukilpailua varten englanniksi nimellä "Shame on You". Finaalia seurasi 1 779 000 katsojaa.
Tulos > Ensimmäinen kierros

| Numero | Artisti | Kappale | Lauluntekijä(t) | Tulos |
| --- | --- | --- | --- | --- |
| 1 | Kaare Thøgersen | "Lykkelig i nat" | Mette Mathiesen | Putosi |
| 2 | Neighbours | "Solens sang" | Helge Engelbrecht | Toinen kierros |
| 3 | Petsi Tvørfoss | "Mest når det er regn" | Niels Drevsholt | Toinen kierros |
| 4 | Mathias Kryger | "Lonnie, kom nu hjem" | Henrik Askou, Regin Fuhlendorf | Putosi |
| 5 | Claes Wegener | "For jeg kan li' dig" | Misha Popovic, Nanna Kalinka Bjerke | Putosi |
| 6 | Jan Klausen | "Stjerner blinker i dit navn" | Jan Klausen | Putosi |
| 7 | Zididada | "Prinsesse" | Jimmy Colding, Danny Linde | Toinen kierros |
| 8 | Nanna Larsen | "Kys mig en gang til" | Nanna Larsen | Putosi |
| 9 | Ditlev Ulriksen | "Hvor end du går hen" | Søren Poppe | Toinen kierros |
| 10 | Tomas Thordarson | "Sig det' løgn" | Ivar Lind Greiner | Toinen kierros |
Tulos > Toinen kierros

| Numero | Artisti | Kappale | Pisteet | Sija |
| --- | --- | --- | --- | --- |
| 1 | Neighbours | "Solens sang" | 40 | 3 |
| 2 | Petsi Tvørfoss | "Mest når det er regn" | 26 | 5 |
| 3 | Zididada | "Prinsesse" | 46 | 2 |
| 4 | Ditlev Ulriksen | "Hvor end du går hen" | 28 | 4 |
| 5 | Tomas Thordarson | "Sig det' løgn" | 60 | 1 |
| Pistetaulukko> Numero | Pistetaulukko> Kappale | Pistetaulukko> Jyllanti | Pistetaulukko> Fyn | Pistetaulukko> Sjælland | Pistetaulukko> Pääkaupunkialue | Pistetaulukko> Tekstiviestiäänestys | Pistetaulukko> Yht. |
| --- | --- | --- | --- | --- | --- | --- | --- |
| 1 | "Solens sang" | 10 | 8 | 6 | 8 | 8 | 40 |
| 2 | "Mest når det er regn" | 4 | 4 | 10 | 4 | 4 | 26 |
| 3 | "Prinsesse" | 8 | 10 | 8 | 10 | 10 | 46 |
| 4 | "Hvor end du går hen" | 6 | 6 | 4 | 6 | 6 | 28 |
| 5 | "Sig det' løgn" | 12 | 12 | 12 | 12 | 12 | 60 |
Aiheesta muualla

Koko karsintafinaali DR:n sivuilla: Osa 1, Osa 2
Dansk Melodi Grand Prix
| --- | --- |
1950-luku:   1957  1958  1959 
1960–luku:   1960  1961  1962  1963  1964  1965  1966  1967– 
1970–luku:   –1977  1978  1979 
1980–luku:   1980  1981  1982  1983  1984  1985  1986  1987  1988  1989 
1990–luku:   1990  1991  1992  1993  1994  1995  1996  1997  1998  1999 
2000–luku:   2000  2001  2002  2003  2004  2005  2006  2007  2008  2009 
2010–luku:   2010  2011  2012  2013  2014  2015  2016  2017  2018  2019 
2020–luku:   2020  2021  2022  2023  2024
Crissy Moran

| Crissy Moran |
| --- | --- |

Henkilötiedot
Syntynyt: 22. joulukuuta 1975 (ikä 48)
Pornonäyttelijä
Taiteilijanimet:  Chrissy Moran Crissy M
Aktiivisena:  2001–2006
Elokuvien määrä:  38
Siviilisääty:  Avioliitossa
Silmien väri:  Ruskea
Hiusten väri:  Brunette
Mitat:  75E-58-89 cm
Pituus:  157 cm
Paino:  45 kg
Aiheesta muualla
crissyoutlaw.com
IMDb
Crissy Moran (s. 22. joulukuuta 1975 Jacksonville, Florida, Yhdysvallat) on entinen yhdysvaltalainen pornonäyttelijä.
Ura

Hän on juuriltaan englantilais-polynesialais-irlantilainen. Crissy Moran aloitti pornouransa alastonmallina vuonna 1999 esiintymällä erilaisilla verkkosivuilla ja muun muassa Hustlerille. Myöhemmin hän aloitti oman verkkosivunsa. Sittemmin Moran esiintyi yli 30 pornoelokuvassa vuosina 2001–2006.
Vuonna 2006 Moran kertoi omilla MySpace-sivuillaan lopettaneensa pornon tekemisen, koska hän oli saanut kristillisen herätyksen. Tämän jälkeen hän on kamppaillut saadakseen kuvansa pois pornoa ja eroottisia kuvia levittäviltä nettisivuilta.
Moran on näytellyt myös pienissä sivurooleissa erilaisissa indie-tyylin elokuvissa, kuten kauhuelokuvassa Filth to Ashes, Flesh to Dust.
Aiheesta muualla

Crissy Moran Myspacessa (englanniksi)
Crissy Moran Internet Movie Databasessa. (englanniksi)
Derby Makinka

Derby Makinka (5. syyskuuta 1965 – 27. huhtikuuta 1993) oli sambialainen jalkapalloilija. Hän kilpaili viidenneksi sijoittuneen Sambian joukkueen jäsenenä vuoden 1988 kesäolympialaisissa Soulissa. Makinka oli keskikenttäpelaaja. Hän kuoli Gabonissa lentoturmassa, kun Sambian maajoukkuetta kuljettanut kone syöksyi mereen Librevillen edustalla.
Makinka oli Sambian vuoden pelaaja (1989).
David Schuller

| David Schuller |
| --- | --- |

Henkilötiedot
Syntynyt: 6. syyskuuta 1980 (ikä 44) Kapfenberg, Itävalta
Kansalaisuus:   Itävalta
Jääkiekkoilija
Pelipaikka:  hyökkääjä
Maila:  vasen
Pituus:  182 cm
Paino:  90 kg
Pelinumero:  45
Pelaajaura
Pääsarjaura:  2000–2016
David Schuller (s. 6. syyskuuta 1980 Kapfenberg) on itävaltalainen jääkiekkoilija, joka pelasi hyökkääjänä. Hän laukoi vasemmalta.
Ura > Seuraura

Schuller debytoi Itävallan pääsarjassa kaudella 2000–2001 Kapfenberger SV:n joukkueessa. Hän pelasi debyyttikaudellaan 45 ottelua tehopistein 10+9=19 keräten 46 rangaistusminuuttia. Seuraavalla kaudella Schuller teki Kapfenbergerin paidassa 28 tehopistettä mutta siirtyi kesken kauden Klagenfurter AC:n riveihin. Seuraavan neljän kauden ajan Schuller teki Klagenfurterissa tasaisesti tehopisteitä (29, 19, 20, 23) mutta keräsi myös runsaasti rangaistusminuutteja (67, 90, 94, 115). Kaudella 2003–2004 hän voitti Itävallan mestaruuden.
Schuller siirtyi kaudella 2006–2007 Vienna Capitalsin joukkueeseen. Hän teki uuden piste-ennätyksensä keräten tehopisteet 18+22=40 sekä koko uran jäähyennätyksensä keräten 125 rangaistusminuuttia. Seuraavalla kaudella Schuller palasi takaisin Klagenfurter AC:n riveihin. Kaudella 2010–2011 hän pelasi uransa parhaimman kauden tehopisteillä mitaten, kun 49 ottelussa kertyi 42 (12+30) tehopistettä. Hän oli Klagenfurterin toiseksi tehokkain pelaaja Kirk Fureyn jälkeen. Kausina 2008–2009 ja 2012–2013 Schuller voitti Klagenfurterin riveissä Itävallan mestaruuden. Kaudella 2015–2016 hän pelasi HC Innsbruckin riveissä 54 ottelua tehopistein 8+8=16. Kausi jäi Schullerin viimeiseksi pääsarjatasolla.
Ura > Maajoukkueura

Schuller pelasi urallaan yhteensä 109 A-maaottelua. Hän edusti Itävaltaa neljissä maailmanmestaruuskilpailuissa vuosina 2005, 2007, 2009 ja 2013. Itävallan MM-kilpailuissa 2005 Schuller pelasi kuusi ottelua ilman tehopisteitä keräten kuusi rangaistusminuuttia. Venäjän MM-kilpailuissa 2007 hän keräsi yhden syöttöpisteen ja 14 rangaistusminuuttia pelaamassaan kuudessa ottelussa. Sveitsin MM-kilpailuissa 2009 Schuller pelasi kuusi ottelua ilman tehopisteitä keräten kahdeksan rangaistusminuuttia. Ruotsin ja Suomen MM-kilpailuissa 2013 hän teki tehopisteet 1+1=2 ja keräsi kuusi rangaistusminuuttia pelaamassaan seitsemässä ottelussa.
David Schuller Klagenfurter AC:n paidassa vuonna 2009.
Dansk Melodi Grand Prix 2005

| Eurovision laulukilpailu 2005  Tanskan euroviisukarsinta> Dansk Melodi Grand Prix 2005 |
| --- | --- |
Päivämäärä:  12. helmikuuta 2005
Tapahtumapaikat:  Forum Horsens, Horsens
Juontaja(t):  Jarl Friis-Mikkelsen Birthe Kjær Annette Heick
Voittaja:  Jakob Sveistrup ”Tænder på dig”
Tanska Eurovision laulukilpailussa Virallinen verkkosivusto 
 ◄ 2004  2006 ► 
Dansk Melodi Grand Prix 2005 oli Tanskassa järjestetty laulukilpailu, jossa valittiin Tanskan edustaja Eurovision laulukilpailuun 2005. Kilpailu pidettiin avoimena sävellyskilpailuna, johon lähetettiin 263 kappaletta. Ehdotuksista valittiin kymmenen finalistia, jotka julkaistiin 9. joulukuuta.
Finaali pidettiin 12. helmikuuta Forum Horsens -areenalla Horsensissa. Finaali pidettiin kaksikierroksisena. Ensimmäisellä kierroksella puhelinäänestäjät äänestivät viisi kappaletta toiselle kierrokselle. Toisella kierroksella voittaja valittiin puhelinäänestyksellä siten, että neljän Tanskan alueen puhelinäänten ja koko maan tekstiviestiäänten kärkikolmikot saivat pisteitä kaavalla 12-10-8. Kilpailun voitti Jakob Sveistrup kappaleella "Tænder på dig", joka käännettiin kansainvälistä Eurovision laulukilpailua varten englanniksi nimellä "Talking To You". Finaalia seurasi 1 918 000 katsojaa.